  Наталья Тетерина Нылпи юртъёсын улӥсь пиналъёслэн «Спортивный Олимп Приволжья 2017» спартакиадаязы Приволжск федерал округысь 14 командаос пӧлын нырысетӥ инты басьтӥзы Удмуртиысь пиналъёс. Элькунъя валтӥсь федерал инспекторлэн пресс-службаез верамъя, кык нуналъем вожвылъяськонъёсы 13-ысен 18 аресозь 300-лэсь ятыр нылпиос люкаськизы. Туэ спартакиада Ижкарын ортчиз. Удмуртилэн командаяз Алнаш, Можга, Вотка, Ижкар, Нылга, Понино но Элькун нылпи юртъёсысь дышетскисьёс пыризы. Пиналъёс пӧртэм амалъёсын вожвылъяськизы: волейбол, дартс, мини-футбол, шашкиен но шахматэн шудон, капчи атлетика, уян, ӝӧквыл теннис но стритбаскет. Вормисьёсты берпуметӥ нуналаз, 9-тӥ куарусёнэ, шараязы. Нырысетӥ интыез Удмуртиысь но Мордовиысь командаос люкизы. «Азвесь» Саратов улосвылысь пиналъёс утӥзы. Ваньзылы синпельёс кузьмазы. Тегъёс: Спорт Ижкар Удмуртия ПФО пиналъёс  